Cuneiform Tablet Kt v/k 61 (AKT 3 55)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
ku-ṣí-a a-na dan-a-šur iṣ-ba-at-ni-a-tí-ma um-ma ku-ṣí-a-ma a-na dan-a-šur-ma a-ḫi a-ta 3 ma-na KÙ.BABBAR ša i-na a-wa-tí-ni a-na DUMU er-ra-a ta-du-nu-ma a-na a-lim{ki} i-lu-ku-ma né-ma-al KÙ.BABBAR DUMU er-ra-a e-ku-lu-ma a-ta ší-ma-at-kà ta-lá-qé-ú KÙ.BABBAR dí-na-am-ma a-na DUMU er-ra-a a-na-ku lá-zi-iz ù KÙ.BABBAR 1 ma-na a-na ṣé-er KÙ.BABBAR a-nim ra-dí-a-ma a-wa-tí-ni iš-tí ku-da-dim lá-ag-mur dan-a-šur nu-ša-ḫi-it-ma a-na ṣé-er 3 ma-na KÙ.BABBAR 1 ma-na KÙ.BABBAR nu-ra-dí-ma ku-ṣí-a a-na DUMU er-ra-a ù ku-da-dim i-za-az um-ma dan-a-šur-ma KÙ.BABBAR 1 ma-na lu tù-uš-té-zi-ba-ni gám-ri a-a-kam a-lá-qé um-ma ku-ṣí-a-ma KÙ.BABBAR ša DUG-ṣí-lá-a-šur DUMU PUZUR₄-{d}MUŠ 14.5 GÍN li-qé a-na a-wa-tim a-ni-a-tim wa-ba-ar-tum ša ú-pé i-dí-in-ni-a-tí-ma IGI GÍR ša a-šur ší-bu-tí-ni ni-dí-in IGI pí-la-aḫ-a-šur DUMU a-šur-{d}UTU-ši IGI a-šur-na-da DUMU šu-{d}EN.LÍL šu-ma-a tap-pá-i-ni